Pol Murad:"Mənə seçki kampaniyası zamanı dəstək vermiş Azərbaycan-türk icmasının üzvlərinə təşəkkürümü bildirirəm."
Pol Murad Nevada ştatı və Azərbaycan arasında biznes əlaqələrinin inkişaf etdirilməsini istəyir
Azərbaycanlı amerikalı biznesmen Pol Murad Konqresdə qüvvələr balansının dəyişməsi, demokrat partiyasının növbəti addımları və öz siyasi planlarından danışır Birləşmiş Ştatlarda keçən həftə Konqres seçkiləri respublikaçıların böyük qələbəsi ilə başa çatdı. Azərbaycanlı amerikalı biznesmen Pol Murad Konqresdə qüvvələr balansının dəyişməsi, demokrat partiyasının növbəti addımları və öz siyasi planlarından danışır. Seçkilərdən sonra ABŞ prezidenti Barak Obama Konqresin Nümayəndələr Palatasında nəzarəti ələ almış respublikaçılarla birgə işləməyə söz verdi. İndi qarşıda duran sual budur: prezident və respublikaçılar seçiciləri maraqlandıran iqtisadiyyat, yeni iş yerləri və səhiyyə xidmətləri başlıca məsələləri birlikdə necə həll edəcəklər. Nevada ştatı ABŞ-da işsizlik səviyyəsi və daşınmaz əmlak bazarında böhranlı vəziyyətə görə ən çox narahatlıq doğuran ştatlardan biridir. Pol Murad ştatın iqtisadiyyatını bərpa etmək üçün planlardan danışır. Əslən Bakıdan olan Pol Murad bu il Nevada ştatında qubernator müavini seçkilərində öz namizədliyini irəli sürmüş, lakin ilkin seçkilərdə üçüncü yerə çıxmışdı. O, Nevada ştatı və Las Veqas şəhərində ictimai fəaliyyətini davam etdirir və gələcəkdə yenidən siyasi arenaya qayıtmaq planlarından danışır. Pol Murad Azərbaycanla Nevada ştatı arasında biznes sahəsində planları olduğunu dedi. O, kampaniya apardığı zaman ona dəstək vermiş Azərbaycan-türk icmasına təşəkkürünü də bildirdi. Jurnalist və yazar Dilşad Əliyarlı 20 ildən artıqdır "Amerikanın səsi"ndə çalışır. Azərbaycan xidmətində televiziya proqramlarının yaradıcılarından biri olan Dilşad Əliyarlı proqramının redaktoru və aparıcısıdır. Dilşad Əliyarlı ABŞ-dan Azərbaycan dilində yayımlanan ilk televiziya xəbər proqramının ilk aparıcısı olub.